Правила поводом стицања статутса студентских организација

 Да би удружење могло да стекне статус студентске организације потребно је да испуњава услове предвиђене Законом о студентском организовању.

 Удружење може да стекне статус студентске организације на Универзитету у Београду – Факултету организационих наука (у даљем тексту: Факултет):

* ако је регистровано у складу са законом којим се уређује оснивање и правни положај удружења;
* ако је стутатуом удружења јасно дефинисано да чланство могу чинити искључиво студенти Универзитета у Београду – Факултета организационих наука;
* ако је статутом удружења јасно дефинисано да се у органе удружења могу бирати искључиво студенти Универзитета у Београду – Факултета организационих наука;
* ако статут удружења обухвата најмање три области предвиђене Законом о студентском организовању;
* ако у свом раду, а у оквиру свог чланства гарантује равноправност свих студената;
* ако у називу не користи називе органа или тела високошколских установа или студентских конференције;
* ако редовно доноси годишњи програм рада;
* ако води књигу чланова у складу са законом којим се уређује оснивање и правни положај удружења коју редовно ажурира, а најкасније до 30. новембра за текућу школску годину.

Области предвиђене Законом о студенском организовању су:

* остваривање и ззаштита права, интереса и здравља студената;
* унапређење наставе;
* унапређење животног стандарда студената;
* унапређење положаја студената у друштву;
* унапређење активног учешћа студената у процесу доношења одлука.

У оквиру Факултета могу се основати и удржења за студенте који се баве студентским стандардом (одмор и опоравак, уметност, култура и спорт), културно уметничка друштва, спортска удружења и савези студената, здравствено потпорна удруђења, чији су чланови студенти Факултета.

Студентско удружење не може да у називу користи назив Факултета или сраћени назив Факултета, уколико би на било који начин то могло да изазове разумевање да је реч о Факултету, а не о студентској организацији.

Студетнска организација подноси захтев Декану Факултета на образцу који се налази у прилогу ових правила (Прилог 1). Захтев се подноси у Архиви факултета, уз документацију која је наведена у Захтеву. Комисија за регистрацију студентских организација разматра Захтев, и оцењује испуњеност услова, и доставља мишење Декану. Уколико Комисија достави позитивно мишљење, Декан Факултета доноси решење о стицању статуса студентске организације и упису у Регистар студентских организација.

Статус студентске организације стиче се на време од три године, и може се обнављати.

Удружења која своје седиште имају на адреси Факултета, потребно је да пре подношења захтева за стицање статуса удружења, добију сагласност од стране Факултета да могу да имају седиште на адреси Факултета. Изузетак представљају студентске организације које су основане пре објављавања ових Правила, а која већ дужи низ година обављају делатност студентског организавања на Факултету, и за која је Факултет одвајао средства за финансирање студентских пројеката према одлуци Савета.

Комисија ће приликом доношења мишљења водити рачуна о претходном раду студентске организације на Факултету, делатностима студентских организација, као и ближем усмерењу рада студентске организације, тако да студентске организације имају различите циљне групе студената, као и различите врсте пројеката којима би се бавиле. Предност приликом оснивања ће имати она студентска организација која дужи временски период, без прекида, обавља делатност на Факултету.